“หุ้นเอเชีย” เปิดผันผวน จับตาข้อมูลเศรษฐกิจ “ญี่ปุ่น-ออสเตรเลีย”
“ตลาดหุ้นเอเชีย” เปิดผันผวน ขณะที่นักลงทุนจับตาข้อมูลเศรษฐกิจจากประเทศต่างๆ ในภูมิภาค เช่น ญี่ปุ่นและออสเตรเลีย
“ตลาดหุ้นเอเชีย” เปิดผันผวน ขณะที่นักลงทุนจับตาข้อมูลเศรษฐกิจจากประเทศต่างๆ ในภูมิภาค เช่น ญี่ปุ่นและออสเตรเลีย
17 พ.ค. 2566

ผู้สื่อข่าวรายงานว่า ตลาดหุ้นเอเชีย เปิดแดนบวกและลบ ขณะที่นักลงทุนจับตาข้อมูลเศรษฐกิจจากประเทศต่าง ๆ ในภูมิภาค เช่น ญี่ปุ่นและออสเตรเลีย
ทั้งนี้ ดัชนี NIKKEI 225 ตลาดหุ้นญี่ปุ่นเปิดวันนี้ที่ 29,912.44 จุด เพิ่มขึ้น 69.45 จุด หรือ +0.23%, ดัชนี HSI ตลาดหุ้นฮ่องกงเปิดวันนี้ที่ 19,956.13 จุด ลดลง 22.12 จุด หรือ -0.11% และดัชนี SSE Composite ตลาดหุ้นจีนเปิดวันนี้ที่ 3,281.97 จุด ลดลง 9.02 จุด หรือ -0.27%
ขณะที่รัฐบาลญี่ปุ่นเปิดเผยในวันนี้ว่า ผลิตภัณฑ์มวลรวมภายในประเทศ (GDP) ไตรมาส 1/2566 ขยายตัว 1.6% เมื่อเทียบเป็นรายปี ซึ่งเป็นการขยายตัวครั้งแรกในรอบ 3 ไตรมาส
ส่วนตัวเลข GDP ที่แท้จริงซึ่งมีการปรับค่าเงินเฟ้อแล้วนั้น ขยายตัว 0.4% ในไตรมาส 1 จากระดับของไตรมาส 4 ปีที่แล้ว
สำหรับในปีงบประมาณ 2565 ที่ผ่านมา ตัวเลข GDP ของญี่ปุ่นขยายตัว 1.2% ซึ่งเป็นการขยายตัวติดต่อกันปีที่ 2
ด้านออสเตรเลียมีกำหนดเปิดเผยดัชนีราคาค่าจ้างในวันนี้ โดยนักเศรษฐศาสตร์ในผลสำรวจที่จัดทำโดยสำนักข่าวรอยเตอร์คาดการณ์ว่า ดัชนีราคาค่าจ้างจะเติบโตเร็วขึ้นที่ 3.6% ในไตรมาสแรกของปีนี้ เทียบกับ 3.3% ในไตรมาสุดท้ายของปี 2565
โดยดัชนีราคาค่าจ้างเป็นมาตรวัดการเปลี่ยนแปลงของราคาแรงงานในออสเตรเลีย และเป็นดัชนีชี้วัดสำคัญในช่วงที่ออสเตรเลียพิจารณาเรื่องนโยบายการเงิน
ส่วนดัชนีหลักทั้ง 3 ของตลาดหุ้นสหรัฐปรับตัวลดลงในวันอังคารที่ 16 พ.ค.66 ขณะที่นักลงทุนจับตาการประชุมเรื่องเพดานหนี้ระหว่างผู้นำสภาคองเกรสและประธานาธิบดีโจ ไบเดน แห่งสหรัฐ
นอกจากนี้ ดัชนีเฉลี่ยอุตสาหกรรมดาวโจนส์ปิดต่ำกว่าค่าเฉลี่ย 50 วันเป็นครั้งแรกนับตั้งแต่วันที่ 30 มี.ค.66 โดยลดลง 1.01% ส่วนดัชนี S&amp;P500 ลดลง 0.64% และดัชนี Nasdaq Composite  ลดลง 0.18%